|  |  |
| --- | --- |
|  | DJEČJI VRTIĆ *ŠIBENSKA MASLINA* *Ulica branitelja Domovinskog rata 2G, 22 000 Šibenik, tel: 022 332 324;*  *fax: 022 332 530; e-mail:* [djecji.vrtic@dv-simaslina.com](mailto:djecji.vrtic@dv-simaslina.com) |

KLASA: 601-01/17-01/105

URBROJ: 2182/01-4-3-1-17-01

Šibenik, 30.10.2017.

Na temelju Godišnjeg plana i programa odgojno-obrazovnog rada Dječjeg vrtića Šibenska maslina za pedagošku godinu 2017/2018, Predškolskog kurikuluma za pedagošku godinu 2017/2018, te na temelju odluke Upravnog vijeća Dječjeg vrtića Šibenska maslina, Dječji vrtić Šibenska maslina raspisuje:

**Javni poziv za prikupljanje ponuda za organizaciju**

**programa zimovanja djece predškolske dobi**

**Dječjeg vrtića Šibenska maslina**

Pozivaju se turističke agencije koje posluju u skladu s propisima da dostave svoje ponude prema uvjetima zadanima od strane Ustanove DV Šibenska maslina, a proizlaze iz Zakona o predškolskom odgoju i obrazovanju član. 15. točka 1 i 2., Programskog usmjerenja odgoja i obrazovanja djece predškolske dobi te Državnog Pedagoškog standarda (N.N.63/08), članak 3.Programi odgoja i naobrazbe s obzirom na trajanje, višednevni u trajanju od 4 do 8 dana (program zimovanja).

Ponuda mora sadržavati:

* opće podatke o ponuditelju
* odredište, destinaciju u Republici Hrvatskoj uz termine provođenja
* vrstu prijevoza
* smještaj
* cijenu provođenja programa (načini plaćanja), uz obvezno smanjenje cijene za 50% za drugo i svako sljedeće dijete iste obitelji
* pisani plan i način provođenja programa zimovanja u trajanju od minimalno 4 a maksimalno 8 dana
* suglasnost Ministarstva znanosti i obrazovanja na program zimovanja

Ponuditelj je obavezan dostaviti ponude 8 dana od dana objave na mrežnim stranicama vrtića u zatvorenoj omotnici s naznakom „Javni poziv - ne otvaraj“ na adresu Dječji vrtić Šibenska maslina, Ulica branitelja Domovinskog rata 2G, 22000 Šibenik.

Ponude će razmatrati Povjerenstvo imenovano od strane predškolske ustanove.

Nepotpune i nepravodobne ponude neće se razmatrati.

Povjerenstvo zadržava pravo neprihvaćanja dostavljenih ponuda, te pravo poništenja javnog poziva bez ikakve odgovornosti prema ponuditeljima i bez obveze obrazloženja istog.

Ravnateljica: Maja Gulin